Miestna sieť (LAN)

Miestna sieťVýkladový terminologický slovník elektronických komunikácií - 2021 (anglicko-slovenský a slovensko-anglický)
ISBN 978–80–89906–10–9  STN ISO/IEC 8802-1údajová sieť. In: Elektrotechnický náučný slovník - 3. zv. - Oznamovacia technika. Bratislava: Alfa. 1985. S. 441 (iné názvy: lokálna sieťLAN. In: Technický slovník naučný K-L. 2003, S. 326, najmä v oblasti telekomunikácií: miestna [alebo lokálna] dátová [alebo údajová] sieť, v oblasti počítačov: miestna [alebo lokálna] počítačová sieťAnglicko-český slovník výpočetní techniky. Praha: SNTL. 1986. S. 253ČSN ISO/IEC 2382-25 Informační technika. Slovník. Část 25: Lokální počítačové sítě, zriedkavo: miestna [alebo lokálna] oblastná sieťNávrh SMERNICE EURÓPSKEHO PARLAMENTU A RADY pre harmonizované informačné služby riečnej dopravy na vnútrozemských vodných cestách v Spoločenstve (predložená Komisiou) , sieť LAN, LANLAN. In: Malá slovenská encyklopédia 1993. S. 382; angl. local area network alebo Local Area Network, skr. LAN) je v širšom zmysle lokálna dátová sieť (=údajová sieť) pokrývajúca menšiu geografickú oblasť (do niekoľko km), ako napríklad dom, kancelária alebo skupina budov, v užšom zmysle je to len takáto počítačová sieť.

Súčasné miestne počítačové siete bývajú najčastejšie založené na prepínaných ethernetových sieťach, s prepojením metalickým káblom, optickým káblom, alebo bezdrôtovo (Wi-Fi, WiMAX, Bluetooth, IrDA).

Miestne siete (LAN) bývajú oproti rozsiahlym sieťam (WAN) zvyčajne rýchlejšie, menej rozsiahle a nevyžadujú prenájom telekomunikačných liniek.

 Technická stránka 
Miestna sieť sa skladá z aktívnych a pasívnych prvkov. Aktívne prvky, ako napríklad počítač (sieťová karta), smerovač, prepínač a pod. nejakým spôsobom reagujú na signál, ktorý cez ne prechádza. Naproti tomu sú pasívne prvky, ako napríklad kabeláž, konektory a pod., ktoré len pasívne signál prenášajú bez jeho akejkoľvek modifikácie, alebo sledovania.

Aj keď je dnes prepínaný ethernet na fyzickej a linkovej vrstve spolu s protokolom TCP/IP najbežnejší, v minulosti bolo využívaných veľa iných riešení, pričom niektoré sú dodnes obľúbené. Väčšie miestne siete môžu mať z dôvodu zvýšenia odolnosti voči výpadku nadbytočné linky a aktívne prvky (redundancia) prepájajúce jednotlivé časti siete a umožňujúce reakciu na poruchu. Miestne siete je možné prepájať pomocou aktívnych prvkov medzi sebou navzájom alebo s internetom.

 Dejiny 
V minulosti slúžili siete hlavne na komunikáciu centrálneho počítača s terminálmi cez jednoduché pripojenie s nízkou rýchlosťou.

Prvé miestne siete vznikli v sedemdesiatych rokoch 20. storočia s cieľom spojiť viacero centrálnych počítačov do jednej siete. Z rôznych riešení boli najpopulárnejšími ethernet a ARCNET.

Vývoj a následné rozšírenie osobných počítačov malo za následok vznik sietí so stovkami prvkov. Najvýznamnejším dôvodom prečo vytvárať siete bolo hlavne zdieľanie diskového priestoru a tlačiarní, prípadne iných periférii. Tento koncept bol však zmarený vznikom veľkého množstva nekompatibilných implementácii sieťových protokolov a fyzickej vrstvy. Zvyčajne mal každý výrobca vlastný typ sieťovej karty, kabeláže, protokolov a sieťového operačného systému. Riešenie sa objavilo s Novell NetWare, ktorý poskytoval podporu rôznym typom hardvéru, a zároveň bol oproti svojim konkurentom najviac rozvinutý. NetWare dominoval lokálnym sietiam do roku 1990, kedy Microsoft uviedol Windows NT Advanced Server.

V rovnakom čase pracovné stanice s operačným systémom UNIX využívali siete založené na TCP/IP. Táto technológia mala pokračujúci vplyv na internet a dnes protokol TCP/IP takmer kompletne nahradil IPX, AppleTalk, NETBEUI a ďalšie protokoly využívané pôvodnými LAN.

Zdroje

 Externé odkazy 
 www.svetsiti.cz

Kategória:Lokálne siete